56. ΑΠΟΦΑΣΗ ΥΠΟΥΡΓΩΝ ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. 36/οικ. 168 της 9/22 Απρ. 1993 (ΦΕΚ Β΄ 276) Καθορισμός της μηνιαίας εισφοράς Κλάδου Ασθενείας του Ταμείου Ασφαλίσεως Εμπόρων για τους μέχρι 31.12.1992 ασφαλισμένους. Έχοντας υπόψη: 1.Τις διατάξεις της παρ. 3 του άρθρου. 55 του Νόμ. 2084/1992 (Α΄ 165). 2.Τις διατάξεις των άρθρ. 23 (παρ. 1 εδάφ. στ΄), 24 (παρ. 1 και 2 εδάφ. γ΄ ) και 27 (παρ. 1 εδάφ. δ) του Νόμ. 1558/1985 «Κυβέρνηση και Κυβερνητικά Όργανα» (Α 137) και του άρθρ. 27 του Νόμ. 2081/1992 (Α΄ 154). 3.Τις διατάξεις του Π.Δ. 374/1992 «Διορισμός Υπουργών και Υφυπουργών» (Α΄ 197). 4.Τη γνώμη του Δ.Σ. του Τ.Α.Ε. που διατυπώθηκε κατά τη συνεδρίαση της 12.1.93. 5.Τη γνώμη του Συμβουλίου Κοινωνικής Ασφαλείας που διατυπώθηκε στην αριθ. 21η/3.2.1993 συνεδρίασή του, της ΚΖ περιόδου. 6.Την απόφαση του Πρωθυπουργού και Υπουργού Εθνικής Οικονομίας Υ. 1935/3.12.92 Αριθ. Φ. 126 τεύχ. Β/9.12.92, περί εκχωρήσεως αρμοδιοτήτων. 7.Την απόφαση του Πρωθυπουργού και Υπουργού Οικονομικών, αριθ. Υ. 1847/1078399/1182/ 0001/92 «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ 525/Β΄), αποφασίζουμε: 1.Καθορίζουμε από 1.1.1995 τη μηνιαία εισφορά που θα καταβάλλεται από τους μέχρι 31.12.1992 ασφαλισμένους στο Ταμείο Ασφαλίσεως Εμπόρων (Τ.Α.Ε.) για τον κλάδο Ασθενείας στο ποσό που προκύπτει με βάση το κατά το έτος 1991 μέσο μηνιαίο κατά κεφαλήν Ακαθάριστο Εγχώριο προϊόν (104.682 δρχ.) επί το ποσοστό εισφοράς 6,45% ανερχομένη στο ποσόν των 6.752 δραχμ. μηνιαίως (104.682 δρχ. Χ 6,45% = 6.752 δρχ.). Το ανωτέρω ποσόν αναπροσαρμόζεται ετησίως με το εκάστοτε ποσοστό αυξήσεως των συντάξεων των δημοσίων υπαλλήλων. Η παραπάνω μηνιαία εισφορά όπως θα έχει διαμορφωθεί κάθε φορά, θα καταβάλλεται για το έτος 1993 μειωμένη κατά το 1/2 και κατά το έτος 1994 μειωμένη κατά το 1/4 (6.752 Χ 50% = 3.376 δρχ. για το έτος 1993, 6752 Χ 0,75 = 5.064 δρχ. για το έτος 1994 και 6.752 Χ 100% = 6.752 δρχ. για το έτος 1995). 2.Από τις διατάξεις της απόφασης αυτής δεν προκαλείται επιβάρυνση στο Κρατικό Προϋπολογισμό ή στο Τ.Α.Ε. Η ισχύς της απόφασης αυτής αρχίζει από 1.1.1993. Σελ. 274,22(κ) Τεύχος 1202-Σελ. 94 57. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ.557/οικ. 654 της 8/19 Απρ. 1994 (ΦΕΚ Β΄ 285) Συγκρότηση Ειδικού Υπηρεσιακού Συμβουλίου στο Ταμείο Ασφαλίσεως Εμπόρων. 58. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ. 36/289 της 28 Μαρτ./18 Απρ. 1994 (ΦΕΚ Β΄  275) Αύξηση των ασφαλιστικών εισφορών του Τ.Α.Ε. κλάδου Σύνταξης. Από 1.2.94 η μηνιαία εισφορά για τον κλάδο Σύνταξης των ασφαλισμένων του ΤΑΕ, που υπήχθησαν στην ασφάλιση, μέχρι 31.12.92 ή υπήχθησαν μετά την 1.1.93 αλλά δεν θεωρούνται «νέοι ασφαλισμένοι» κατά την έννοια του Νόμ. 2084/92, και που προβλέπεται από την παρ. 3 του άρθρ. 61 και την παρ. 5 του άρθρ. 110 του Π.Δ. 668/81, αυξάνεται κατά ποσοστό 16% και ορίζεται κατά ασφαλιστική κατηγορία στρογγυλοποιημένη σε εκατοντάδα δρχ. ως ακολούθως: α)Α  ασφαλιστική  κατηγορία   δρχ.   8.600 β)Β »      »        » 12.300 γ)Γ »      »        » 16.100 δ)Δ »      »        » 20.300 ε)Ε »      »        » 24.900 στ)ΣΤ »      »        » 34.500 ζ)Ζ »      »        » 38.400 39.Ε.α.56-58 Καταστατικό Ταμείου Ασφαλίσεως Εμπόρων (ΤΑΕ) 59. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ. 36/οικ. 580 της 17/26 Μαΐου 1994 (ΦΕΚ Β΄ 390) Αύξηση συντάξεων Τ.Α.Ε. 1.Αυξάνονται από 1.2.94 οι συντάξεις που καταβάλλει το Τ.Α.Ε. κατά ποσοστό 13% και ορίζεται η νέα κλίμακα των συντάξεων με μικρή στρογγυλοποίηση σε εκατοντάδα δραχμών λόγω αναπηρίας ή γήρατος για 35ετή συντάξιμο χρόνο ασφάλισης που διανύθηκε εξ ολοκλήρου σε μία από τις ασφαλιστικές κατηγορίες, ως ακολούθως: α)Α ασφαλιστική κατηγορία δρχ.  60.900 β)Β ασφαλιστική κατηγορία δρχ.  82.400 γ)Γ ασφαλιστική κατηγορία δρχ. 102.900 δ)Δ ασφαλιστική κατηγορία δρχ. 123.400 ε)Ε ασφαλιστική κατηγορία δρχ. 143.600 στ)ΣΤ ασφαλιστική κατηγορία δρχ. 163.100 ζ)Ζ ασφαλιστική κατηγορία δρχ. 182.500 2.Για το τμήμα σύνταξης άνω του ακαθάριστου ποσού των 220.000 δραχ., δεν θα χορηγηθεί αύξηση. 3.Από 1.2.94 καθορίζονται τα κατώτατα όρια: α)Λόγω γήρατος ή αναπηρίας με όλα τα επιδόματα, μη συμπεριλαμβανομένης και της προσαύξησης για απόλυτη αναπηρία σε 77.100 δρχ. το μήνα και β)λόγω θανάτου σε 69.500 δρχ. το μήνα. 59α. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Φ. 36/1267 της 25 Νοεμ. /6 Δεκ. 1994 (ΦΕΚ Β΄ 902) Συμπληρωματική αύξηση των συντάξεων του ΤΑΕ. 1.Αυξάνονται συμπληρωματικά από 1.2.94 οι συντάξεις που καταβάλλει το ΤΑΕ κατά ποσοστό 2% και ανακαθορίζεται η νέα κλίμακα των συντάξεων, με μικρή στρογγυλοποίηση σε εκατοντάδα δραχμών, λόγω αναπηρίας ή γήρατος για 35ετή συντάξιμο χρόνο ασφάλισης, που διανύθηκε εξ ολοκλήρου σε μία από τις ασφαλιστικές κατηγορίες, ως ακολούθως: α)Α ασφαλιστική κατηγορία δρχ. 62.000 β)Β »     »    » 83.800 γ)Γ »     »    » 104.800 δ)Δ »     »    » 125.600 ε)Ε »     »    » 146.200 στ)ΣΤ »     »    » 165.900 ζ) »     »    » 185.700 Το ποσοστό αυτό της αύξησης των συντάξεων υπολογίζεται επί των κατά την 31.1.94 υφισταμένων ποσών συντάξεων. 2.Για το τμήμα σύνταξης άνω του ακαθάριστου ποσού των 220.000 δρχ. δεν θα χορηγηθεί αύξηση. 3.Από 1.2.1994 ανακαθορίζονται τα κατώτερα όρια: α)λόγω γήρατος ή αναπηρίας με όλα τα επιδόματα, μη συμπεριλαμβανομένης και της προσαύξησης για απόλυτη αναπηρία σε 78.400 δρχ. το μήνα και β)λόγω θανάτου σε 70.700 δρχ. το μήνα.

[Source: greek_legal_code_raptarchis | Tokens: 4843]